2013-as sakkvilágbajnokság
A 2013-as sakkvilágbajnokság a Nemzetközi Sakkszövetség (FIDE) által szervezett versenysorozat volt, amely zónaversenyekből, valamint a világbajnokjelöltek versenyére való részvételhez kvalifikációt biztosító világkupa versenyből, és a nyolc legjobb versenyző részvételével rendezett világbajnokjelölti versenyből állt. A versenysorozat végén győztes versenyző, a norvég Magnus Carlsen mérkőzhetett meg a világbajnokság döntőjében a címvédő indiai Visuvanátan Ánanddal.